                                   7 класс,      I вариант



     А-1, В-2, С-3 балл       Барлыгы – 19 балл.

А1.Кайсы җөмләдә тезүле бәйләнешкә кергән сүзләр бар?

а) Урамда ап-ак кар ява.

ә) Бакчада алма, чия, карлыган өлгергән.

б) Бүген мин театрга барам.

А2. Сүзтезмәгә туры килгән кагыйдәне билгелә.

а) үзара ияртүле бәйләнешкә кергән мөстәкыйль мәгънәле ике яки берничә сүздән торган төзелмә;

ә) тәмамланган интонация белән әйтелеп, уй-фикерне хәбәр итә торган сүз яки сүзләр тезмәсе.

А3. Әйтү максаты ягыннан җөмләләр ничә төрле?

а) 2;        ә) 4;         б) 3.

А4. Тойгылы хикәя җөмлә янында нинди тыныш билгесе куела?

а) нокта;

ә) сорау һәм өндәү билгесе;

б) өндәү билгесе.

А5. Исем сүзтезмәне билгелә.

а) кояшлы иртә;    ә) сулдан бишенче;        б) чәчәк  утырту.

А6.Сөйләүченең берәр эшне башкарырга яки аннан тыелырга кушуын белдергән җөмлә

ничек атала?

а) боеру җөмлә;      ә) сорау җөмлә;      б) хикәя җөмлә.

А7.Җөмләдә сүзләр бәйләнеше ничә төрле?

а) 5;        ә) 3;       б) 2.

А8.Ияртүле бәйләнешне тудыра торган чараны билгелә.

а) тезүче теркәгечләр;

ә) килеш кушымчалары;

б) санау интонациясе.

А9. Нәрсә ул инверсия?

а) сүзләрнең кире тәртибе;       ә) сүзләрнең уңай тәртибе.

А10. Бәхетле балачак сүзтезмәсендә сүзләр үзара нинди грамматик чара ярдәмендә бәйләнешкә кергәннәр?

а) килеш кушымчасы;    ә) зат-санда ярашу;       б) сүз тәртибе (янәшәлек).

А11.Бирелгән җөмләдә сүзләрнең урнашу тәртибе нинди?

Үр астындагы тугайда ат кешнәп куя. (Ә.Гаффар)

а) уңай;

ә) кире.

А12. Көчле хис тойгысы белән әйтелгән җөмлә ничек атала?

а) тойгылы җөмлә;     ә) сорау җөмлә;      б) боеру җөмлә.

В1.Төшеп калган тыныш билгеләрен куеп, текстны күчереп яз.

Кашык кадәр генә көрәгенә таянып, Ялкау очрады

– Болай ашыгып кая барасыз – дип сорады ул бездән

– Эшкә барабыз, – дидек

– Мин дә сезнең белән барыйммы, әллә ботка пешкәнен генә көтимме – диде Ялкау  (И.Туктар)

В2.Текстның беренче җөмләсеннән ия белән хәбәрне тап, асларына сыз.

С1. «Яраткан шөгылем» темасына мәгънә ягыннан бәйләнгән 5-6 җөмлә уйлап яз.

                                   7 класс,      II вариант



А-1, В-2, С-3 балл       Барлыгы – 19 балл.

А1. Кайсы җөмләдә тезүле бәйләнешкә кергән сүзләр бар?
а) Кояш күтәрелә башлады, агачлардан, таулардан югары менеп китте.(Г.Ибраһимов)

ә) Басу өстендә тургай тирбәлә. (Ф. Яруллин)

б) Зирәк егет җир астыннан юл таба. (Мәкаль)

А2. Иярүче һәм ияртүче кисәкләрдән тора. Нинди синтаксик берәмлек турында сүз бара?

а) җөмлә;        ә) сүзтезмә.

А3. Фигыль сүзтезмәне билгелә.

а) китапның монысы;      ә) хөрмәткә лаеклы;       б) бәхеткә омтылу.

А4. Берәр эш яки хәл турында хәбәр итә торган җөмлә ничек атала?

а) хикәя җөмлә;       ә) боеру җөмлә;      б) сорау җөмлә.

А5. Бирелгән җөмләнең төрен билгелә.

Эх, аңламыйсың син, дустым,  диңгезченең йөрәген! (Г.Әпсәләмов)

а) тойгылы сорау җөмлә;

ә) боерык җөмлә;

б) тойгылы хикәя җөмлә.

А6. Җөмләнең тиңдәш кисәкләре арасында була торган бәйләнеш ничек атала?

а) ияртүле бәйләнеш;      ә) тезүле бәйләнеш.

А7.Тойгылы сорау җөмлә янында нинди тыныш билгесе куела?

а) сорау һәм өндәү билгесе;

ә) сорау билгесе;

б) өндәү билгесе.

А8. Бирелгән җөмләдә тезүле бәйләнешне тудыручы чараны билгелә.

Бөтен авыл тыныч, рәхәт йокыда. (Г.Ибраһимов)

а) тезүче теркәгеч;   ә) каршы кую интонациясе;     б) санау интонациясе.

А9. Ия –алда, хәбәр анардан соң урнашса, сүз тәртибе ничек атала?

а) уңай;       ә) кире.

А10. Әйтерсең гомеремдә беренче мәртәбә күрәм мин бу күлне! (Г. Ибраһимов)

Җөмләдәге сүз тәртибен билгелә.

а) уңай;         ә) кире.

А11. Чишмәне чистарту сүзтезмәсендә ияртүле бәйләнешне тудыручы чараны билгелә.

а) янәшә тору (сүз тәртибе);

ә) бәйлек;

б) килеш кушымчасы.

А12.Җөмләгә туры килгән кагыйдәне тап.

а) тәмамланган интонация белән әйтелеп, уй-фикерне хәбәр итә торган сүз яки сүзләр тезмәсе;

ә) үзара ияртүле бәйләнешкә кергән мөстәкыйль мәгънәле ике яки берничә сүздән торган төзелмә.

В1. Тиешле тыныш билгеләрен куеп, текстны күчереп яз.

Без вакытны сәгатькә карап беләбез   Ә менә этләр ничек белә икән  Аптыраганнан әйтүем 

Минем дәрестән чыкканны Актырнак инде көтеп торган була  (Җ. Дәрзаман)

В2.  Беренче җөмләдәге вакытны сүзе нинди җөмлә кисәге булуын билгелә һәм астына сыз.

С1.«Яраткан ел фасылым» темасына мәгънә ягыннан бәйләнгән 5-6 җөмлә уйлап яз.

